मेरठ। प्रदेश के कई हिस्से बाढ़ से कराह रहे हैं। पश्चिम उप्र में मेरठ, बिजनौर, सहारनपुर और अन्य जिलों में बाढ़ के हालात बने हुए हैं। इसी बीच मौसम विभाग ने फिर से अलर्ट जारी किया है। जिसके अनुसार अब आने वाले 10 सितंबर को पश्चिम उप्र समेत पूरे प्रदेश में भारी बारिश की संभावना जताई जा रही है। मौसम विभाग ने इसके लिए पूर्वानुमान जारी किया है। लखऊ से जारी मौसम विभाग के इस अलर्ट को प्रदेश के सभी जिलाधिकारियों और मौसम विभाग को भेजा गया है। जिसमें बताया गया है कि वे आने वाली 10 सितंबर को अपने-अपने जिलों में मूसलाधार बारिश के मद्देनजर सावधानी बरतें और बचाव के इंतजाम करें।